รู้จักสิ่งที่ควรหลีกเลี่ยง
ไม่ควรใช้ผลิตภัณฑ์ฆ่าเชื้อแรงๆ อย่างเช่นน้ำยา Bactine แบคซิทราซิน ไฮโดรเจนเปอร์ออกไซด์ แอลกอฮอล์ หรือน้ำมันทีทรีเพื่อทำความสะอาดแผลเจาะจมูก เพราะอาจทำให้ผิวหนังระคายเคืองหรือเป็นแผลเพิ่มเติม และทำให้แผลหายช้าลง อย่าให้เครื่องสำอางสัมผัสกับแผล เพราะอาจทำให้แผลอุดตันและติดเชื้อได้ ข้อนี้รวมถึงครีมกันแดดและผลิตภัณฑ์เสริมความงามอื่นๆ ด้วย แผลเจาะจมูกอาจจะตันได้ภายในไม่กี่ชั่วโมงหากเอาห่วงหรือจิวออก  การพยายามใส่จิวกลับเข้าไปหลังจากที่แผลเริ่มตันแล้วอาจทำให้แผลเจ็บ อักเสบ และติดเชื้อได้ ฉะนั้น คุณจะต้องไม่เอาจิวหรือห่วงออกจากรอยเจาะจนกว่าแผลจะหายดี ซึ่งอาจจะใช้เวลา 12-24 อาทิตย์ คุณไม่ควรแช่แผลในสระว่ายน้ำ อ่างอาบน้ำหรืออ่างน้ำร้อน เพราะพื้นที่เหล่านี้มักมีแบคทีเรียที่เป็นอันตรายซึ่งอาจทำให้เกิดการติดเชื้อได้ แต่ถ้าคุณจำเป็นต้องลงน้ำจริงๆ ก็ให้ใช้พลาสเตอร์ปิดแผลแบบกันน้ำ (หาซื้อได้ตามร้านขายยา) ปิดป้องกันรอยเจาะเอาไว้ ปลอกหมอนสกปรกก็เป็นแหล่งเพาะพันธุ์แบคทีเรียอีกแหล่งหนึ่ง ฉะนั้นคุณจึงควรเปลี่ยนปลอกหมอนบ่อยๆ เคล็ดลับที่มีประโยชน์อย่างหนึ่งในการไม่ต้องซักปลอกหมอนบ่อยก็คือใช้เสื้อยืดสะอาดสวมหมอน คืนที่สองให้สลับข้าง คืนที่สามให้สลับเอาด้านในออก และคืนที่สี่ก็สลับข้างอีกที วิธีนี้จะทำให้คุณสามารถใช้เสื้อยืดสะอาดตัวเดียว (หรือปลอกหมอน) เป็นปลอกหมอนสะอาดได้ถึง 4 คืน อย่าจับรอยเจาะจมูกเล่น คุณควรสัมผัสแผลเฉพาะเวลาที่ทำความสะอาดเท่านั้น (หลังจากที่ล้างมือแล้ว) ไม่จำเป็นต้องหมุนจิวหรือห่วงระหว่างรอให้แผลหาย
หลีกเลี่ยงการใช้ผลิตภัณฑ์ฆ่าเชื้อแรงๆ. หลีกเลี่ยงการใช้เครื่องสำอางปกปิดรอยแผล. อย่าเอาห่วงหรือจิวออกจนกว่าแผลจะหายสนิท. หลีกเลี่ยงการลงอ่างอาบน้ำ อ่างน้ำร้อนหรือสระว่ายน้ำ. หลีกเลี่ยงการนอนหนุนปลอกหมอนที่สกปรก. หลีกเลี่ยงการสัมผัสรอยแผลเจาะจมูกโดยไม่จำเป็น.
https://www.wikihow.com/Clean-Your-Nose-Piercing
Knowing What to Avoid